
Okresný súd Vranov nad Topľou 7P/24/2026 8826200426 22. 04. 2026 JUDr. Martina Melníková ECLI:SK:OSVT:2026:8826200426.2
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Martinou Melníkovou v právnej veci starostlivosti súdu o maloletého A. B., nar. XX.XX.XXXX, bytom pri matke, zastúpený kolíznym opatrovníkom Úradom práce, sociálnych vecí a rodiny vo Vranove nad Topľou, oddelenie sociálnoprávnej ochrany detí a sociálnej kurately, so sídlom Námestie slobody 5, Vranov nad Topľou, na návrh maloletej matky: C. B., nar. XX.XX.XXXX, bytom C. D. XXX, zastúpená zák. zástupcami: C. B., nar. XX.XX.XXXX, bytom C. D. XXX a E. F., nar. XX.XX.XXXX, bytom C. D. XXX, o priznanie rodičovských práv a povinností vo vzťahu k osobnej starostlivosti o maloleté dieťa, t a k t o rozhodol: I. Súd p r i z n á v a maloletej matke C. B., nar. XX.XX.XXXX rodičovské práva a povinnosti vo vzťahu k osobnej starostlivosti o maloletého A. B., nar. XX.XX.XXXX. II. U s t a n o v u j e C. B., nar. XX.XX.XXXX za poručníka pre maloletého A. B., nar. XX.XX.XXXX. III. Poručník je p o v i n n ý zabezpečovať výchovu maloletého dieťaťa, zastupovať ho a spravovať jeho majetok nadobudnutý po vyhlásení rozhodnutia. Ak nejde o bežnú vec, na nakladanie je s majetkom potrebné schválenie súdu. IV. Poručník je p o v i n n ý podávať súdu vždy k 30. júnu a 31. decembru, toho ktorého roka správy o nakladaní s majetkom dieťaťa a správy o maloletom dieťati. V. Ustanovený poručník je p o v i n n ý vykonávať svoju funkciu riadne a v najlepšom záujme maloletého dieťaťa. Za jej riadny výkon zodpovedá súdu. VI. Rozhodnutie poručníka týkajúce sa každej podstatnej veci maloletého dieťaťa, v y ž a d u j e schválenie súdu. VII. Po zániku poručníctva je poručník p o v i n n ý predložiť súdu záverečný účet zo správy majetku maloletého dieťaťa, najneskôr do dvoch mesiacov od zániku poručníctva. VII. Žiaden z účastníkov n e m á nárok na náhradu trov konania. odôvodnenie: 1. Podľa § 221 písm. a) Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania.
2. Tento rozsudok neobsahuje odôvodnenie, pretože po jeho vyhlásení sa účastníci vzdali práva odvolania. Poučenie: P o u č e n i e: Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia.

